സംവാദം:വയല്‍ക്കുരുവി - വിക്കിപീഡിയ

# സംവാദം:വയല്‍ക്കുരുവി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

## [തിരുത്തുക] ആവശ്യമുള്ളത് ലേഖനത്തില്‍ ചേര്‍ക്കാം

പെട്ടന്ന്‌ നടുക്കമുളവാക്കുന്ന ഒരു ചിന്ത ഫിലിപ്പ്‌ റൗണ്ടിന്റെ മനസിലൂടെ കടന്നു പോയി. അപൂര്‍വങ്ങളില്‍ അപൂര്‍വ്വമെന്നു കരുതുന്ന 'ലാര്‍ജ്‌ ബില്‍ഡ്‌ റീഡ്‌ വാര്‍ബ്ലര്‍' ആണോ തന്റെ കൈയില്‍ പെട്ടിരിക്കുന്നത്‌? 1867-ല്‍ ഇന്ത്യയില്‍ കണ്ട ശേഷം ഈ പക്ഷിയെ തിരിച്ചറിയുന്ന ആദ്യവ്യക്തിയാണോ താന്‍. സംശയം ദൂരീകരിക്കാനായി ആ നീര്‍പക്ഷിയുടെ രണ്ട്‌ തൂവലുകള്‍ അദ്ദേഹം അടര്‍ത്തിയെടുത്ത്‌, ഡി.എന്‍.എ.പരിശോധനയ്‌ക്ക്‌ സ്വീഡനില്‍ ലുന്‍ഡ്‌ സര്‍വകലാശാലയിലെ സ്‌റ്റഫാന്‍ ബെന്‍സ്‌ചിന്‌ അയച്ചുകൊടുത്തു.

ഇന്ത്യയില്‍ പണ്ട്‌ കണ്ടെത്തിയ സ്‌പെസിമെന്റെ ഡി.എന്‍.എ. പരിശോധിച്ചിട്ടുള്ള ബെന്‍സ്‌ച്‌ സ്ഥിരീകരിച്ചു; തായ്‌ലന്‍ഡില്‍ കണ്ടതും ആ വയല്‍ക്കുരുവി തന്നെ, സംശയം വേണ്ട! വിചിത്രമെന്നേ പറയേണ്ടൂ, ഫിലിപ്പ്‌ റൗണ്ടിന്റെ കണ്ടെത്തലിന്‌ ആറുമാസത്തിന്‌ ശേഷം ഇംഗ്ലണ്ടില്‍ നാച്ചുറല്‍ ഹിസ്റ്ററി മ്യൂസിയത്തിലെ ഒരു ഡ്രോയറില്‍ നിന്ന്‌ എന്നോ മറന്നിട്ട സ്റ്റഫ്‌ ചെയ്‌ത പക്ഷിയെ കണ്ടെത്തി. അതും 'ലാര്‍ജ്‌ ബില്‍ഡ്‌ റീഡ്‌ വാര്‍ബ്ലര്‍' ആയിരുന്നു!

ഈ നിഗൂഢവയല്‍ക്കുരുവിയക്കുറിച്ച്‌ കൂടുതല്‍ പഠിക്കാന്‍ ഈ കണ്ടെത്തല്‍ അവസരമൊരുക്കിയെന്ന്‌, ബ്രിട്ടനിലെ 'ബേഡ്‌ ലൈഫ്‌ ഇന്റര്‍നാഷണല്‍' എന്ന സംഘടന അറിയിക്കുന്നു. പഠനറിപ്പോര്‍ട്ട്‌ പുതിയ ലക്കം 'ജേര്‍ണല്‍ ഓഫ്‌ ഏവിയന്‍ ബയോളജിയില്‍ പ്രസിദ്ധീകരിച്ചിട്ടുണ്ട്‌. "ഇന്ത്യയില്‍ മാത്രമുള്ളതെന്നു കരുതിയിരുന്ന, അതും നാമാവശേഷമായെന്നു കരുതിയിരുന്ന, ഈ നീര്‍പക്ഷിയെ തായ്‌ലന്‍ഡില്‍ നിന്നു കണ്ടെത്തിയത്‌ വിചിത്രമാണ്‌"-ബേഡ്‌ ലൈഫ്‌ ഇന്റര്‍നാഷണലിലെ സ്റ്റുവര്‍ട്ട്‌ ബുറ്റ്‌ചാര്‍ട്ട്‌ പ്രസ്‌താവനയില്‍ പറയുന്നു.

തായ്‌ലന്‍ഡില്‍ നിന്നുള്ള കണ്ടെത്തല്‍, ഈ വയല്‍ക്കുരുവിയെ ഇന്ത്യയില്‍ വീണ്ടും കണ്ടെത്താനുള്ള സാധ്യത വര്‍ധിപ്പിച്ചിരിക്കുകയാണെന്ന്‌ ബോംബൈ നാച്ചുറല്‍ ഹിസ്‌റ്ററി സൊസൈറ്റി (BNHS) ഡയറക്ടര്‍ ആസാദ്‌ റഹ്‌മാനി പറയുന്നു. 139 വര്‍ഷത്തിന്‌ ശേഷം ഒരു പക്ഷിനിരീക്ഷകന്റെ മുന്നില്‍ തന്നെ ഈ വയല്‍ക്കുരുവി വീണ്ടും പ്രത്യക്ഷപ്പെട്ടുവെന്നത്‌ അതിശയകരമാണെന്ന്‌, സ്റ്റുവര്‍ട്ട്‌ ബുറ്റ്‌ചാര്‍ട്ട്‌ അഭിപ്രായപ്പെട്ടു. ശരിക്കുപറഞ്ഞാല്‍ ഈ പക്ഷിയെക്കുറിച്ച്‌ ഗവേഷകര്‍ക്ക്‌ ഒന്നും വ്യക്തമായി അറിയില്ല എന്നതാണ്‌ വാസ്‌തവം. പക്ഷേ, ഈ വയല്‍ക്കുരുവിയെ ബംഗ്ലാദേശ്‌, മ്യാന്‍മര്‍ തുടങ്ങിയ രാജ്യങ്ങളിലും കണ്ടെത്താന്‍ സാധ്യത തെളിഞ്ഞിരിക്കുകയാണെന്ന്‌ അദ്ദേഹം പറയുന്നു.

## [തിരുത്തുക] ഇതു വെറും വയല്‍ക്കുരുവി അല്ലല്ലോ..

വലിയ കൊക്കുള്ള എന്നതിന്‌ മലയാളം എന്തായിരിക്കും?--Vssun 08:00, 16 ഏപ്രില്‍ 2007 (UTC)

- http://www.orientalbirdimages.org/search.php?action=searchresult&Bird_ID=2750

ഈ ലിങ്കില്‍ കാണുന്ന ഫോട്ടോ ലേഖനത്തില്‍ ചേര്‍ക്കാന്‍ വല്ല വകുപ്പുമുണ്ടോ. ഈ പക്ഷി വളരെ അപൂര്‍വ്വവും അന്യം നിന്നു പോയി എന്നു കരുതുയിരുന്നതുമാണ്. അതിനിടയ്ക്ക് ഫോട്ടോ എടുക്കുന്നവര്‍ ഇങ്ങനെ കോപ്പിറൈറ്റും വച്ചോണ്ടൊരുന്നാല്‍ എന്തു ചെയ്യും.--Shiju Alex 08:34, 16 ഏപ്രില്‍ 2007 (UTC)

Retrieved from "http://ml.wikipedia.org../../../%E0%B4%B5/%E0%B4%AF/%E0%B4%B2/%E0%B4%B8%E0%B4%82%E0%B4%B5%E0%B4%BE%E0%B4%A6%E0%B4%82%7E%E0%B4%B5%E0%B4%AF%E0%B4%B2%E0%B5%8D%E2%80%8D%E0%B4%95%E0%B5%8D%E0%B4%95%E0%B5%81%E0%B4%B0%E0%B5%81%E0%B4%B5%E0%B4%BF.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക